Diari Oficial de la Generalitat Valenciana


Sumari del DOGV 1787, del 21-05-1992 (1992/824886)

RESOLUCIÓ de 9 d'abril de 1992, del Secretari General de la Conselleria de Cultura, Educació i Ciència, per la qual es classifica la Fundació Vicente-Ramón Canada Mingarro - Dolores Blanch Simarro, de València, com a cultural privada de promoció i finançament, i s'inscriu en el Registre de Fundacions Culturals Privades i Entitats Anàlogues de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1787

Data del DOGV
:   21-05-1992

Secció del DOGV
:   ALTRES DISPOSICIONS

Número del document
:   1992/824886


Data del document
:   09-04-1992

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 9 d'abril de 1992, del Secretari General de la Conselleria de Cultura, Educació i Ciència, per la qual es classifica la Fundació Vicente-Ramón Cañada Mingarro-Dolores Blanch Simarro, de València, com a cultural privada de promoció i finançament, i s'inscriu en el Registre de Fundacions Culturals Privades i Entitats Anàlogues de la Comunitat Valenciana.  
Vist l?expedient de reconeixement, classificació i inscripció de la Fundació Vicente- Ramón Cañada Mingarro - Dolores Blanch Simarro, de València, promogut pel Sr. José María Coll Comín, president de l?entitat i que actua en el seu nom i representació.  
Vist que el Sr. Vicente Cañada Blanch va manifestar la seua voluntat de constituir la fundació de referència i va atorgar escriptura pública que fou autoritzada pel notari de València Sr. Julio Pascual i Domingo, en data 23 de novembre de 1970, amb el número 3247 de protocol, i que amb aquesta finalitat va instituir un patrimoni d'un milió de pessetes amb la finalitat genèrica de fomentar la cultura, i específica de concedir ajudes econòmiques a l?estudi, i en va concretar l?organització i el funcionament mitjançant els estatuts que hi va adjuntar.  
Vist que no es va sol·licitar ni efectuar la inscripció corresponent de la institució que es tracta, el fundador va procedir a atorgar una escriptura nova, amb data 23 de maig de 1984, autoritzada pel notari abans esmentat, amb número 1653 de protocol i reafirmant la seua voluntat fundacional li va adscriure una dotació econòmica constituïda per valors i efectiu que pujava a 4.673.455,32 PTA i va reformar la redacció dels estatuts originaris.  
Vist que amb data 31 de juliol de 1990 el Sr. José María Coll Comín atorga escriptura pública, com a president de la fundació a què s'al·ludeix i és autoritzada pel notari de València, Sr. Carlos Pascual de Miguel amb número 3886 de protocol, per tal de formalitzar els acords del consell del patronat adoptats en la reunió del dia 30 de maig d'aqueix anys pels quals: 1r. Es revisaven els estatuts. 2r. S'actualitzava el capital fundacional, aconseguint la xifra de 48.782.697 PTA en valors i 700.000 PTA en efectiu, i es determinava la situació patrimonial de l?entitat. 3r Es renovaven els membres del consell del patronat. 4r. Es facultava el seu president per efectuar els tràmits necessaris per aconseguir la inscripció de la fundació en el registre de fundacions, encara no intentada en aquella data.  
Vist que com a conseqüència de les modificacions produïdes en la voluntat fundacional, el Sr. Vicente Cañada Blanch, en nom propi i com a fundador, i el Sr. José María Coll Comín, com a president de la fundació, van atorgar amb data 3 de juny de 1991 una escriptura pública nova, número 2511 del protocol de l?últim notari assenyalat, en virtut de la qual el fundador ratificava, confirmava i consentia els acords consignats en la de 31 de juliol de 1990, més amunt referenciada.  
Vist que de l?esperit i la lletra de la mateixa voluntat fundacional i de l'article 2n dels estatuts en són les finalitats el foment de la cultura, l'ajuda a la joventut estudiosa i tot allò que fomente la germanor entre les nacions i conduesca a la formació de persones millors, i es concretaran aquests objectius mitjançant la concessió de premis a estudiants, beques, ajudes econòmiques i de l'impuls de les funcions de docència i formació permanent.  
Vist que la dotació de la fundació aportada inicialment pel fundador Sr. Vicente Cañada Blanch, consignada en l'article 6, apartat A, dels estatuts i constituïda per títols, valors i efectiu i que actualitzada el dia 17 de setembre de 1991 puja a 78.643.584 PTA.  
I es declara, així mateix, en l'apartat B de l'article esmentat, que el patrimoni fundacional s'incrementarà amb els fons que per mitjà de donacions o subvencions de persones físiques o entitats tant públiques com privades, puguen aportar-se per a incrementar-lo.  
Vist que el quinze per cent de les rendes fundacionals es destinarà a incrementar el capital, d'acord amb l'article esmentat.  
Vist que s'ha acreditat el dipòsit del capital en establiment bancari a nom de la fundació.  
Vist que el consell de patronat, òrgan de govern i administració de la fundació, regulat en el capítol IV dels estatuts, articles 10 a 21 tots dos inclusivament, està integrat pels membres següents:  
1r. President d'honor:  
a) El fundador, Sr. Vicente Cañada Blanch.  
b) El Rector de la Universitat de València, Sr. Ramón Lapiedra Civera.  
c) El Rector de la Universitat Politècnica de València, Sr. Justo Nieto Nieto, que figura igualment com a vocal.  
d) Sr. Joaquin Maldonado Almenar.  
2n. President, Sr. José María Coll Comín.  
3r. Secretari, Sr. Julio de Miguel Aynat.  
4t. Vice- secretària, Sra. Carmen Pino Valle.  
5é. Tresorer, D. Francisco Sanchis Gimenez.  
6é. Vocals:  
a) Sr. Miguel Dolz Piquer.  
b) Sr. Manuel Ríos Daudí.  
c) Sr. Carlos Pascual de Miguel.  
d) Sr. José Vicente Tejero Cañada.  
e) Sr. Juan López- Trigo Picho, designat com a vocal en la reunió del consell del protectorat del dia 17 d'abril de 1991, com consta en l?escriptura de 3 de juny del mateix any.  
Vist que s'ha acreditat com cal l'acceptació dels càrrecs per part dels patrons que es fan constar en el paràgraf anterior.  
Atès que és competent aquesta conselleria per a resoldre aquest expedient en virtut de les atribucions que té assignades pels Decrets de la Presidència de la Generalitat Valenciana números 108/1983, de 15 de setembre i 171/1983, de 29 de desembre, en relació respectivament, amb els Reials Decrets 2093/1983, de 28 de juliol, i 3066/1983, de 13 d'octubre.  
Atès que l'expedient ha estat promogut per part legitimada per a això, que s'hi han aportat els documents essencials exigits pel reglament vigent de fundacions culturals privades i entitats anàlogues, aprovat per Decret 2930/1972, de 21 de juliol, unit el pressupost, el programa d'activitats i l'estudi econòmic de viabilitat, i se n'ha acreditat l'interès públic.  
Atés que els estatuts de la fundació, que consten de 26 articles, agrupats en 6 capítols i una disposició final, no presenten cap contravenció jurídica que en determine la nul·litat.  
Atès que de la voluntat fundacional, de les escriptures constitutives, dels estatuts de la fundació i de la programació que hi ha en l'expedient, es desprèn que l'entitat és subsumible en els números 2 i 4 de l'article 2 del Decret 2930/72, de 21 de juliol, i és per això procedent la classificació com a fundació cultural privada de finançament i promoció.  
Vistos els articles 84 i 103.4 del reglament de fundacions culturals privades i entitats anàlogues i d'altres d'aplicació legal i pertinent aplicació i fent ús de les facultats delegades per l?Ordre de la Conselleria de Cultura, Educació i Ciència de 7 d'octubre de 1987 (DOGV núm. 694, de 3 de novembre de 1987), resolc:  
1. Classificar la Fundació Vicente- Ramón Cañada Mingarro - Dolores Blanch Simarro, de Valencia com a fundació cultural privada de promoció i finançament.  
2. Ordenar-ne la inscripció en el Registre de Fundacions Culturals Privades i Entitats Anàlogues de la Comunitat Valenciana.  
3. Confiar el govern de la fundació al consell de patronat integrat per les persones a qui legalment correspon.  
4. Aprovar els estatuts de la fundació.  
València, 9 d'abril de 1992. - El Secretari General: Antoni Sarrià Morell.